
Multiple-τ hardware korrelátor implementálása FPGA kártyán FCS és FCCS mérésekhez.

Az elmúlt évtizedekben a fluoreszcencia korrelációs és keresztkorrelációs spektoszkópia (FCS, FCCS) széleskörűen elterjedt biofizikai módszerré vált molekulák mozgásának és kölcsönhatásainak tanulmányozására. TDK dolgozatomban egy multiple-τ hardware korrelátort írok le, amelyet FCS és FCCS mérések auto- és keresztkorrelációs számításaihoz fejlesztettünk ki. Ütemező eljárásunk alkalmazása révén a korrelátor egyetlen lineáris korrelátor blokk segítségével számítja ki két detektor jelének auto- és keresztkorrelációs függvényeit. A korrelátort egy National Instruments gyártmányú FPGA (field programmable gate array) kártyán implementáltuk.



